Karácsony Gergely meggátolná a szalamandrákat veszélyeztető építkezést - Zóna
Beküldve: 2019.12.29. Szerző: Zóna
Mint azt korábban mi is megírtuk, 1800 foltos szalamandrát veszélyeztethet, hogy a vagyonkezelő építési telekként értékesíti a budaligeti völgy egy részét. A környék lakói petíciót indítottak az építkezés megakadályozása érdekében.
Őrsy Gergely, a II. kerület szocialista polgármestere is posztolt a vagyonkezelő terveiről, amivel veszélybe sodorják mintegy 1800 foltos szalamandra otthonát, mindezt ráadásul a foltos szalamandra évében.
Ez az a cinikus és felelőtlen politika, aminek véget akarunk vetni Magyarországon! Elfogadhatatlan, hogy visszaállíthatatlan természeti értékeket romboljon bárki, különösen az állam, csak azért, hogy máshol is felépíthető ingatlanok létesülhessenek
Őrsy egyeztetést kezdeményezett a Fővárosi Önkormányzattal és a környékbeli civil közösséggel a helyzet megoldásáról.
Célunk, hogy ellehetetlenítsük a konkrét beruházást, továbbá az érintett terület Natura 2000 besorolású védettséget kapjon, ezzel örökre megakadályozzuk a foltos szalamandrák életterének felszámolását.
A petíciót elindító civilek egyebek között ezt írták:
Ilyen mértékű élőhelyvesztés minden bizonnyal először az állomány csökkenéséhez, majd végső soron a felszámolásához, eltűnéséhez vezetne. A tervezett ingatlanok területe magába foglalná a patakmeder egy részét, kivágásra kerülne az idős gyertyános-tölgyes és megszűnnének azok a sziklaformációk, amelyek az állomány teleléséhez feltétlenül szükségesek.
A petícióban kérték Karácsony Gergely, illetve az önkormányzatok segítségét és a völgy átnevezését.
Kapcsolódó: Veszélyben a budaligeti szalamandrák, mert élőhelyüket eladták építési teleknek
KategóriákHírek CímkékKarácsony Gergely, szalamandra, szalamandrák
Korábbi bejegyzésElőző A kutatóhálózatok új vezetője szerint aki baloldali, toleráns, muszlimá fog válni
Következő bejegyzésKövetkező Nympho89 – variációk egy hangra